paragraph_text: Tomislav je hrvatsko muško ime. Slavenskoga je podrijetla. Nije svetačko već je narodno ime i potječe od latinske riječi dominus (vladar, gospodar) i slavus (Slaven, slavenski). Prema tome, ime Tomislav ima značenje gospodara Slavena ili slavenskoga vladara (Dominus Slavus). Ime je dano prvome hrvatskom kralju od strane njegovih saveznika. Slaveni su tada (prije svega Hrvati) prilagodili ime svome jeziku spajajući riječi Dominus i Slavus ali pogrešno izgovarajući prvo slovo d kao t, tako formirajući ime Tomislav. Ime Tomislav se koristi u Hrvatskoj, Srbiji, Sloveniji, Bosni, Crnoj Gori, Makedoniji, Bugarskoj, Albaniji, Češkoj, Slovačkoj, Austriji, Mađarskoj (Tomiszláv) i Poljskoj (Tomisław).